recursal/SuperWikiNEXT-32B huggingface dataset:
உலகளவில் அதிக புலிகள் வாழும் நாடு இந்தியா
கிர் தேசியப் பூங்காவில் உள்ள ஆசியச் சிங்கம் 
செந்நாய். இது அற்றுவிட்ட இனங்களில் ஒன்று. உலகில் 2500 செந்நாய்களே உள்ளன.

  

**இந்தியாவில் காட்டுயிர்கள்** என்பது இந்திய எல்லைக்கு உட்பட்ட பல்வேறு வகைகளைச் சார்ந்த காட்டு உயிரிகளை சேர்த்தே குறிக்கிறது. பசு, எருமை, ஆடு, பன்றி, ஒட்டகம் போன்ற வீட்டு விலங்குகள் மட்டுமின்றி, பல்வேறு காட்டு விலங்குகளும் இந்தியாவில் உண்டு. வங்காளப் புலி, ஆசியச் சிங்கம், மான், மலைப்பாம்பு, இந்திய ஓநாய், இந்தியக் குள்ள நரி, கரடி, முதலை, செந்நாய், குரங்கு, பாம்பு, மறிமான், காட்டெருமை, ஆசிய யானை உள்ளிட்ட விலங்குகளும் இந்தியாவில் காணப்படுகின்றன. நூற்று இருபதுக்கும் அதிகமான தேசியப் பூங்காக்களிலும், 18 உயிர்க் காப்பகங்களிலும், 500+ பாதுகாக்கப்பட்ட பகுதிகளிலும் இத்தகைய விலங்குகள் பாதுகாக்கப்படுகின்றன. உயிரி பல்வகைமையைக் கொண்ட மூன்று தலங்கள் இந்தியாவில் உள்ளன. அவை மேற்குத் தொடர்ச்சி மலைத்தொடர், இமயமலை, இந்தோ-பர்மா பகுதி ஆகியன.

உயிர்க்கோள காப்பகங்கள்
----------------------

இந்தியாவில் உள்ள உயிர்க்கோள காப்பகங்களின் பட்டியல் கீழே தரப்பட்டுள்ளது.

* அச்சனக்மர் காட்டுயிர் காப்பகம், ஒரிஸ்ஸா
* அகத்தியமலை, தமிழ்நாடு
* திப்ரு - சைக்கோவா
* திஹாங்-திபாங் உயிர்க்கோளக் காப்பகம், அருணாச்சல பிரதேசம்
* கிரேட் நிக்கோபார் உயிர்க்கோளக் காப்பகம், அந்தமான் நிக்கோபர் தீவுகள்
* மன்னார் வளைகுடா தேசிய கடல்சார் உயிரியல் பூங்கா, தமிழ்நாடு
* கச்சு பாலைவன காட்டுயிர் காப்பகம், குஜராத்
* கஞ்சன்சங்கா மலை
* மானசு வனவிலங்கு காப்பகம்,
* நந்தா தேவி தேசியப் பூங்கா
* நீலகிரி
* 
* நோக்ரெக் உயிர்க்கோளக் காப்பகம்
* பச்மரி உயிர்க்கோளக் காப்பகம்
* சிமிலிபால் உயிர்க்கோளக் காப்பகம்
* சுந்தரவனம் உயிர்க்கோளக் காப்பகம்
* சேஷாச்சல மலை
* பன்னா தேசியப் பூங்கா

 இராமேசுவரத்தில் இருந்து மன்னார் வளைகுடா
கீழுள்ள ஒன்பது காப்பகங்களும், உலகளாவிய காப்பகக் கூட்டமைப்பில் உட்படுத்தப்பட்டுள்ளன. இது ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கும் பட்டியல்

* மன்னார் வளைகுடா
* நந்தா தேவி தேசியப் பூங்கா
* நீலகிரி உயிர்க்கோளக் காப்பகம்
* நோக்ரெக் உயிர்க்கோளக் காப்பகம்
* பச்மரி உயிர்க்கோளக் காப்பகம்
* சிமிலிபால் உயிர்க்கோளக் காப்பகம்
* சுந்தரவனக்காடுகள்
* அச்சனக்மர்-அமர்கண்டக் உயிர்க்கோளக் காப்பகம்
* நிக்கோபார் தீவுகள்

மேலும் பார்க்க
--------------

* சென்னையில் பறவைகள்

சான்றுகள்
---------

1. ↑  Encyclopedia of World Geography By Peter Haggett
2. ↑  South India By Sarina Singh, Stuart Butler, Virginia Jealous, Amy Karafin, Simon Richmond, Rafael Wlodarski
3. ↑  UNESCO, Man and the Biosphere (MAB) Programme list

இணைப்புகள்
----------

* இந்திய அரசின் சுற்றுச்சூழல் & காடுகள் துறையின் வலைத்தளம்
* சுற்றுச்சூழல், காடுகள், காட்டுயிர்கள் தொடர்பான சட்டங்கள்
**பால்கு ஆறு** அல்லது **பல்கு ஆறு** அல்லது **பல்குனி ஆறு**, இந்தியாவின் பிகார் மாநில நகரமான கயையில் பாயும் புனித ஆறு ஆகும். இந்துக்கள் மற்றும் பௌத்தர்கள் பால்கு ஆற்றை புனிதமாகக் கருதுகின்றனர். பண்டைய காலத்தில் பால்கு ஆற்றை, சமசுகிருத மொழியில் **நிரஞ்சனா ஆறு** என அழைக்கப்பட்டது. பால்கு ஆற்றின் கரையில் கயை நகரம் மற்றும் விஷ்ணுபாதம் கோயில் உள்ளது. 

நீர் இன்றி வற்றியிருக்கும் பால்கு ஆறு
லீலாஜன் ஆறும், மோகனா ஆறும் புத்தகயாவில் ஒன்று கூடி பால்கு ஆறாக கயையில் பாய்கிறது.
பால்கு ஆற்றை நிரஞ்சனா ஆறு என்றும் அழைப்பர்.

மழைக் காலங்களில் மட்டும் பால்கு ஆற்றில் வெள்ளம் பெருக்கெடுத்து ஓடும். பிற பருவ காலங்களில் பால்கு ஆறு நீரின்றி வற்றி இருக்கும்.

சமயச் சிறப்பு
-------------

இந்து சமயத்தினர், பால்கு ஆற்றாங்கரையில் **பிண்ட தானம்**, **தர்ப்பணம்** போன்ற நீத்தார் வழிபாடு செய்வது சிறப்பாக கருதுகின்றனர்.

இதனையும் காண்க
--------------

* கயை
* விஷ்ணுபாதம் கோயில்

மேற்கோள்கள்
-----------

1. ↑  The Falgu river
2. 1 2 3  "Bengal District Gazaetter - Gaya By L.S.S. O'malley". *pp. 8-9*. Google books. 2010-05-05 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Gaya, India". 2010-12-23 அன்று மூலம் பரணிடப்பட்டது. 2010-05-05 அன்று பார்க்கப்பட்டது.
4. ↑  "In Bihar, Hindu period to pray for dead begins". Thaindian News. 2012-10-08 அன்று மூலம் பரணிடப்பட்டது. 2010-05-05 அன்று பார்க்கப்பட்டது.
**மினி சிவகுமார்** (Mini Sivakumar) இந்தியாவைச் சேர்ந்த ஒரு காட்சிக் கலைஞர். ஆவார்.

ஆரம்ப வாழ்க்கை மற்றும் கல்வி
----------------------------

1962 ஆம் ஆண்டு திருவனந்தபுரத்தில் பிறந்த மினி சிவகுமார் விலங்கியல் துறையில் முதுகலைப் பட்டம் பெற்றார். பின்னர் விசுவ பாரதி பல்கலைக்கழகத்தில் முதுகலை ஆய்வைத் தொடர்ந்தார். புகழ்பெற்ற கலை வரலாற்றாசிரியர் ஆர். சிவ குமாரை திருமணம் செய்து கொண்டார்.

தொழில்
------

2001 ஆம் ஆண்டில் மினி கலையை ஒரு தொழிலாக எடுத்துக் கொண்டார். பல்வேறு தேசிய மற்றும் பன்னாட்டு நிகழ்ச்சிகளை நடத்தினார். 2008 ஆம் ஆண்டில், மும்பை பிர்லா அகாடமியில் ஒரு பெரிய தனி நிகழ்ச்சியை நடத்தினார்.

நிறத்தின் துடிப்பு மற்றும் ஒரு ஆக்கப்பூர்வமான வெளிப்பாட்டின் சுறுசுறுப்பு"  போன்ற சிறப்புகளுக்காக நன்கு அறியப்படுகிறார்.

புற்றுநோய் மற்றும் இறப்பு
-------------------------

மினி 2010 ஆம் ஆண்டு செப்டம்பர் மாதம் 5 ஆம் தேதியன்று மார்பகப் புற்று நோய் காரணமாக இறந்தார்.

மேற்கோள்கள்
-----------

1. ↑  "Mini Sivakumar Passes Away - Trivandrum News". *Yentha.com*. 4 August 2018 அன்று பார்க்கப்பட்டது.
2. ↑  "Dr. Alka Pande". 3 March 2016 அன்று மூலம் பரணிடப்பட்டது. 2014-08-01 அன்று பார்க்கப்பட்டது.
**கண்ணம் புல்லனார்** சங்ககாலப் புலவர்களில் ஒருவர். இரண்டு பாடல்கள் இவர் பாடியனவாக உள்ளன. அவை அகநானூறு 63, நற்றிணை 159

பாடல் தரும் செய்தி
------------------

### அகநானூறு 63

### அகநானூறு 63

#### தொல்காப்பியம்

தலைவியின் தோழி செவிலித்தாயின் மகள் என்று தொல்காப்பியம் குறிப்பிடுகிறது.

* 'தோழி தானே செவிலி மகளே' - தொல்காப்பியம் - களவியல் 34
* 'கேளாய் வாழியோ மகளை! நின் தோழி' என்று தொடங்கிச் செவிலி கூறுவதாக அமைந்துள்ள இந்தப் பாடல் இந்தத் தொல்காப்பிய நூற்பாவுக்கு இலக்கியமாகத் திகழ்கிறது.

உன் தோழி இந்த ஊரே புலம்பும்படி விட்டுவிட்டு அவனுடன் சொன்றுவிட்டாள். அதற்காக நான் கவலைப்படவில்ல. அவள் சென்ற வழியை எண்ணும்போதுதான் என் கண்கள் அழுகின்றன என்கிறாள் செவிலி.

யானை மிதித்த புழுதியில் செம்பூழ்ப் பறவை தன் பெடையொடு விளையாடும் வழி அது. அதனைப் பிடிக்கக் கள்வர் தண்ணுமை முழக்குவர். அந்த ஒலியைக் கேட்டு அவள் நடுங்குவாளே என்றுதான் கவலைப்படுகிறேன் - என்கிறாள் செவிலி.

### நற்றிணை 159

நெய்தல் திணையைச் சேர்ந்த இந்தப் பாடலில் தோழி தலைவியின் நிலைமையையும், உலகியலையும் கூறித் திருமணம் செய்துகொண்டு தலைவியை அடையுமாறு தலைவனிடம் கூறுகிறாள்.

#### உவமை நலம்

* வானத்தைத் துண்டாக்கி வைத்தது போன்றது கடல்.
* பகலில் நிலாவைக் குவித்து வைத்தது போன்றது மணல்மேடு.
* கடலிலும் மணலிலும் சங்கு மேய்வது கொக்கு மேய்வது போல் இருக்கும்.

##### பழந்தமிழ்

(மணி = நீல நிற வானம்)  

'மணி துணித்து அன்ன மாயிரும் பரப்பின் உரவுத் திரை கெழீஇய பூ மலி பெருந்துறை'
மினியோன்ஸ் திரைப்பட வெளியிட்டு பதாகை

  

**மினியான்ஸ்** (ஆங்கில மொழி: *Minions*) என்பது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவைத் திரைப்படம் ஆகும். இந்தத் திரைப்படத்திற்கு பிரையன் லிஞ்ச் என்பவர் கதை எழுதியுள்ளார்கள். இந்தத் திரைப்படத்தை பியேர் காஃபின் மற்றும் கிலே பலடா என்பவர்கள் இயக்க, கிறிஸ் மேலேடன்றி மற்றும் ஜேனட் ஹீலியும் தயாரித்துள்ளார்கள்.

இந்த திரைப்படத்திற்கு சாண்ட்ரா புல்லக், ஜான் ஹாம், மைக்கேல் கீட்டன், அல்லிசன் ஜென்னி, பியேர் காஃபின், ஸ்டீவ் கூகன் உள்ளிட்ட பலர் குரல் கொடுத்துள்ளார்கள். இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்தது.

கதைக்களம் :
-----------

மினியன்ஸ் இந்த உலகம் தோன்றிய காலம் முதலாகவே சிறப்பான வில்லன்களிடம் பணியாற்றுவதில் ஆர்வம் கொண்ட கதாப்பாத்திரங்களாக இருந்துள்ளது. டினோசரஸ், ஆதிகால மனிதன் , பனி மனிதர்கள் என அனைத்து வில்லன்களிம் பணிபுரிந்தாலும் தற்காலத்தில் வில்லன்களின் தலைமையில்லாமல் சலிப்புடன் மனச்சோர்வாக உள்ளன.

கெவின் , ஸ்டுவர்ட் மற்றும் பாப் என்ற மினியான்கள் ஒரு புதிய வில்லன் தலைவரை கண்டறிய 1968 ன் நியூ யார்க் நகரத்துக்கு பயணம் மேற்கொள்கின்றனர். நிறைய கலகலப்பான சாகச சம்பவங்களை கடந்து ஸ்கார்லட் என்ற கொள்ளையடிப்பதில் மிகச்சிறந்த பெண்மணியிடம் பணியாளர்களாக சேருகின்றனர். ஸ்கார்லெட் அரச கிரிடத்தை அணிவதன் மூலமாக அரசியாக மாற முயற்சிக்கிறார். இதனால் அரச கிரிடந்தை எடுத்து வர செல்லும் இந்த மினியன்களில் பாப் அரசராக தேர்ந்தெடுக்கப்படுகிறார். இப்போது ஸ்கார்லெட் மினியன்ஸிடம் கேட்டு மினியன்ஸின் கிரிடத்தை எடுத்துக்கொள்கிறார். மேலும் நிறைய வில்லன்களுடன் மினியன்ஸை துரத்துகிறார். இறுதியில் மினியனஸ் இணைந்து ஸ்கார்லெட்டை தோற்கடித்து நிலையை சரிசெய்கின்றனர்.

நடிகர்கள்
---------

* சாண்ட்ரா புல்லக்
* ஜான் ஹாம்
* மைக்கேல் கீட்டன்
* அல்லிசன் ஜென்னி
* பியேர் காஃபின்
* ஸ்டீவ் கூகன்

வெளியீடு
--------

இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்தது.. 2015. இந்த திரைப்படத்தின் அடுத்த பாகம் ரைஸ் ஆஃப் க்ரூ 2021 ல் வெளிவரவுள்ளது.

மேற்கோள்கள்
-----------

1. ↑  "Heitor Pereira to Score ‘Minions’ Movie". *Film Music Reporter*. September 13, 2013.. பார்த்த நாள்: November 19, 2013.
2. ↑  "*MINIONS* (U)". *British Board of Film Classification*. June 16, 2015. ஜூன் 17, 2015 அன்று மூலம் பரணிடப்பட்டது. June 16, 2015 அன்று பார்க்கப்பட்டது.
3. ↑  Saad, Nardine (June 12, 2015). "Sandra Bullock returns to the limelight at 'Minions' world premiere". *Los Angeles Times*.. பார்த்த நாள்: June 13, 2015.
4. 1 2  Lang, Brent (June 18, 2015). "Box Office: ‘Minions’ Kicks Off Run in Australia and Indonesia". *Variety*.. பார்த்த நாள்: June 19, 2015.
5. ↑  "Meet Your Favourite Minions!". Annecy. May 31, 2015 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Minions*
* பெரிய கார்ட்டூன் தரவுதளத்தில் *Minions*
* பாக்சு ஆபிசு மோசோவில் *Minions*
* அழுகிய தக்காளிகள் தளத்தில் *Minions*
* மெடாகிரிடிக்கில் *Minions*
* Minions-English language dictionary பரணிடப்பட்டது 2015-07-15 at the வந்தவழி இயந்திரம்
**கிளினோகிளேசு** *(Clinoclase)* என்பது Cu3AsO4(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நீரேறிய தாமிரம் ஆர்சனேட்டு கனிமமாக இக்கனிமம் கருதப்படுகிறது. கிளினோகிளேசு ஓர் அரிதான இரண்டாம் நிலை தாமிரத் தாது ஆகும். வெப்ப முறிவு மண்டலத்தில் உள்ள தாமிர சல்பைடு படிவுகளுக்கு மேலே ஊசிவடிவ படிகங்களாக கிளினோகிளேசு உருவாகிறது. கண்ணாடி போன்ற பளபளப்புடன் அடர் நீல நிறத்திலும் அடர் பச்சை கலந்த நீலத்திலும் ஒளிபுகும் தன்மையுடன் இக்கனிமம் திராட்சைக் கொத்துகள் போன்ற படிகங்களாகத் தோன்றுகிறது. 2/m என்ற ஒற்றைச்சரிவச்சு படிகவமைப்பில் கிளினோகிளேசு காணப்படுகிறது. மோவின் அளவுகோலில் இதன் கடினத்தன்மை மதிப்பு 2.5 முதல் 3 எனவும் ஒப்படர்த்தி 4.3 எனவும் அடையாளப்படுத்தப்படுகிறது. மாலகைட்டு, ஓலிவெனைட்டு, குவார்ட்சு, இலிமோனைட்டு, அடாமைட்டு, அசூரைட்டு, புரோசேன்டைட்டு போன்ற கனிமங்களுடன் கலந்து கிளினோகிளேசு கனிமம் காணப்படுகிறது. 

இங்கிலாந்தின் கோர்ன்வால் மாகாணத்தில் 1830 ஆம் ஆண்டு கிளினோகிளேசு கண்டறியப்பட்டது. ஆத்திரேலியாவின் நியூசவுத் வேல்சிலும், அமெரிக்காவின் அரிசோனா, கலிபோர்னியா, மொன்டானா, நியூ மெக்சிகோ, நெவாடா, யூட்டா மாநிலங்களின் தாமிரத்தாது படிவுகளில் இக்கனிமம் காணப்படுகிறது. பிரான்சு, செருமனி, செக் குடியரசு, ஆத்திரியா, உருமேனியா, உருசியா மற்றும் சையர் குடியரசு போன்ற நாடுகளிலும் கிளினோகிளேசு கனிமத்தைக் காணலாம் .
கிளினோகிளேசை அபிகைட்டு என்ற பெயராலும் அழைக்கிறார்கள். 
இங்கிலாந்தின் கோர்ன்வால் மாகானத்திலுள்ள ஒரு சென் டே என்ற கிராமத்தில் அமைந்துள்ள வீல் கார்லேன்டு சுரங்கத்தை கிளினோகிளேசு அமைவிடமாகக் கொண்டுள்ளது.

மேற்கோள்கள்
-----------

1. ↑  Mineralienatlas
2. ↑  Webmineral
3. ↑  Mineral Galleries பரணிடப்பட்டது 2004-10-13 at the வந்தவழி இயந்திரம்
4. ↑  Clinoclase: Clinoclase mineral information and data
ரங்கூனில் உள்ள தமிழர் கட்டிடக்கலையில் கட்டப்பெற்ற காளி கோயில்
பர்மாவில் வசிக்கும் இந்திய துணைக்கண்டத்தின் மக்கள் **பர்மிய இந்தியர்** (மியான்மர் இந்தியர்) ஆவர். பல நூற்றாண்டுகளாக இந்தியர்கள் பர்மாவில் வசித்து வந்தாலும், பெரும்பான்மையினர் பிரித்தானிய ஆட்சிக் காலத்தில் சென்று குடியேறியவர்கள். ஏறத்தாழ ஒன்பது இலட்சம் இந்தியர்கள் பர்மாவில் வசிப்பதாகக் கூறப்படுகிறது. இவர்களில் பலர் ரங்கூன், மாண்டலே ஆகிய இருநகரங்களிலேயே வாழ்கிறார்கள். அரசு, இராணுவப் பணிகளில் இந்தியர்கள் அதிகளவில் பணியாற்றினார்கள். இரண்டாம் உலகப் போர் காலத்தில் ரங்கூனில் இந்தியர்களே அதிகளவில் வசித்தனர். பல தொழில்களில் இந்தியர்கள் ஆதிக்கம் செலுத்தினர். இவர்களில் தமிழர், இந்திக்காரர்கள், வங்காளிகள், பஞ்சாபியர்கள், குசராத்தியர்கள் ஆகியோர் அதிக எண்ணிக்கையில் இருந்தனர். பர்மா அரசு இந்திய மொழிகளுக்குத் தடை விதித்ததால், பெரும்பாலான இந்தியர்கள் பர்மிய நீரோட்டத்தில் கலந்து விட்டார்கள். இருப்பினும் பலர் தங்கள் குடும்பப் பெயர்களைச் சூட்டிக் கொண்டும், தம் பண்பாட்டைப் பேணியும், இந்திய மொழிகளைப் பேசியும் வாழ்கின்றனர்.

மேலும் பார்க்கவும்
------------------

* மியான்மர் தமிழர்

மேற்கோள்கள்
-----------

1. ↑   *The Indian Community in Myanmar*. Archived from the original on 2010-06-12.. பார்த்த நாள்: 2012-11-18.
**பர்ஹான்-உத்-தின்** (Burhan-ud-Din) (1914-1996) இவர், பாக்கித்தானின் சித்ரால் பகுதியைச் சேர்ந்த இந்திய தேசிய இராணுவத்தின் மூத்த வீரராவார். இரண்டாம் உலகப் போரின்போது சுபாஷ் சந்திரபோஸின் கீழ் இந்திய தேசிய ராணுவத்தில் இவர் செய்த சேவையின் விளைவாக இவர் மிகவும் பிரபலமானார். 

பின்னர் இர் 1947-1948 ஆம் ஆண்டு இந்திய-பாக்கித்தான் போரில் சிலாஸில் பாக்கித்தான் இராணுவத்துடன் சித்ரால் சாரணர்களுடன் பணியாற்றினார்.

ஆரம்ப கால வாழ்க்கை
------------------

இவர் பெசாவரிலுள்ள இஸ்லாமியா கல்லூரியில் கல்வி பயின்றார். பின்னர் இந்திய தேசிய இராணுவக் கல்லூரியில் பயின்றார். 

இராணுவ நுழைவுத் தேர்வில் தேர்ச்சி பெற்று தேராதூனில் உள்ள இந்திய ராணுவ கழகத்துக்குச் சென்றார். இவர் சூலை 15, 1936 இல் சிறப்பு பட்டியலில் இரண்டாவது லெப்டினெண்டாக நியமிக்கப்பட்டார். ஆகத்து 20, 1936 முதல் சென்னையிலுள்ள 1 வது படைப்பிரிவில் இணைக்கப்பட்டார்.  பின்னர் இவர் இந்திய இராணுவத்திற்காக ஏற்றுக்கொள்ளப்பட்டு, ஆகத்து 20, 1937 இல் 5 வது படைப்பிரிவு, 10 வது பலூச் ரெஜிமென்ட்டில் சேர்ந்தார். வடமேற்கு எல்லையில் பெசாவரில் நிறுத்தப்பட்டார். 

இரண்டாவது லெப்டினெண்டாக அவர் நியமிக்கப்பட்ட தேதி செப்டம்பர் 1, 1935 க்கு முந்தியது, மேலும் அவர் டிசம்பர் 1, 1937 இல் லெப்டினன்டாக பதவி உயர்வு பெற்றார்.

மேற்கோள்கள்
-----------

1. ↑  Beg, Sofia. "Remembring Burhan ud Din". *Chitral News*. Archived from the original on 2018-08-13. .
2. ↑  "INA & Burhan-ud-Din of Chitral". *Pakistan Defence*. .
3. ↑  October 1937 Indian Army List
4. ↑  July 1939 Indian Army List
**யார்லங் சாங்போ ஆறு**

யார்லங் சாங்போ ஆறு திபெத்தில் உள்ள நீளமான ஆறு ஆகும். சாங்போ என்ற பெயர் இந்த ஆறு சாங் என்ற இடத்தின் வழியாகப் பாய்வதால் இந்த ஆற்றுக்கு சாங்கோ என்று பெயர் வந்தது. இந்த ஆறு பிரம்மபுத்ரா ஆற்றின் மேற்பகுதியில் பாய்கிறது. இந்த ஆறு திபெத்தின் மேற்குப் பகுதியில் உள்ள ஆங்சி பனிக்கட்டி மலையிலிருந்தும், கைலாசமலை மற்றும் மானசோரவர் ஏாியின் தென்கிழக்குப் பகுதியில் இருந்தும் உருவாகிறது.இந்த ஆறு அருணாச்சலப்பிரதேசத்திற்குள் நுழைவதற்கு முன்னால் தெற்கு திபெத் பள்ளத்தாக்குப் பகுதியையும் உருவாக்குகிறது.

ருணாச்சலப்பிரதேசத்திலிருந்து கீழ் நோக்கிப் பாயும் போது இந்நதி அகண்டு பாய்கிறது.இங்கு இந்நதி பிரம்மபுத்திரா என்று அழைக்கப்படுகிறது.அசாமிற்குள் நுழைந்தவுடன் இந்நதி பிரம்மபுத்திரா என்று அழைக்கப்படுகிறது.அசாமிலிருந்து வங்காளத்திற்குள் ராம்னபஜார் என்ற இடத்தில் நுழைகிறது.200 
வருடங்களுக்கு முன்பிருந்து இந்த ஆறு இவ்விடத்திலிருந்து கிழக்கு நோக்கிப் பாய்ந்து பைரஸ் உபசில்லாவுக்கு அருகில் மேக்னா ஆற்றுடன் கலக்கிறது.தற்பொழுது இவ்வாறு யமுனை என்று அழைக்கப்படுகிறது.இது தெற்கு நோக்கிப் பாய்ந்து கங்கையில் கலக்கிறது. வங்காளத்தில் இந்நதி பத்மா
என்று அழைக்கப்படுகிறது.திபெத் பீடபூமியை விட்டு வெளியேறி இந்த ஆறு அழகான யார்லங் சாங்போ என்ற உலகிலேயே மிகப் பெரிய பள்ளத்தாக்கை உருவாக்குகிறது.

மேலும் காண்க
------------

* பிரம்மபுத்திரா ஆறு

மேற்கோள்கள்
-----------

Bibliography
------------

* Yue-man Yeung; Jianfa Shen (2004), *Developing China's West: A Critical Path to Balanced National Development*, Chinese University Press, p. 553, ISBN 978-9-62-996157-2

விக்கிமீடியா பொதுவகத்தில்,  
 ***Yarlung Tsangpo***   
என்பதின் ஊடகங்கள் உள்ளன. 

வார்ப்புரு:China Rivers
வார்ப்புரு:Tibet topics
**பால்குளங்கரை தேவி கோவில்** (*Palkulangara Devi Temple*, மலையாளம்: പാല്‍കുളങ്ങര ദേവി ക്ഷേത്രം) இந்தியாவின், கேரள மாநிலத்தில், திருவனந்தபுரத்தில் உள்ள பேட்டை எனும் இடத்தில் அமைந்துள்ள ஒரு இந்து கோவில் ஆகும்.
இது திருவனந்தபுரம் சந்திப்பிலிருந்து 2 கி.மீ தொலைவிலும், மேற்கு கோட்டை சந்திப்பிலிருந்து 700 மீ தொலைவிலும், சாக்கை நெடுஞ்சாலை சந்திப்பிலிருந்து 1.5 கி.மீ தூரத்திலும் உள்ளது.  இது திருவனந்தபுரம் நகரில் உள்ள ஸ்ரீ பத்மநாபசாமி கோயிலுக்கு மேற்கே சுமார் 1.5 கிலோமீட்டர் தொலைவில் உள்ளது. இப்போது இந்த கோயில் சிறீபால்குளங்கரை தேவி கோயில் அறக்கட்டளையின் கட்டுப்பாட்டில் உள்ளது. கேரளாவின் மிகப் பழமையான கோயில்களில் ஒன்றாகும்.

அமைவிடம்
--------

ஆள்கூறுகள் - 8°29'15"N 76°56'1"E

வரலாறு
------

இந்த கோவிலில் உள்ள முக்கிய தெய்வம் அர்ஜுனனால் நிறுவப்பட்டது என்று புராணம் கூறுகிறது. தெய்வத்தை நிறுவிய பின், அர்ஜுனன் ஒரு அம்பை தரையில் செலுத்தினான், அது ஒரு பால் குளத்திற்கு வழிவகுத்தது. குளத்தில் இருந்து பால் அபிசேகத்திற்காக பயன்படுத்தப்பட்டது. பால்குளங்கரை என்றால் பால் குளத்தின் கரைகள் என்று பொருள். இந்த குளம் கோவிலின் பின்புறம் உள்ளது.

இவற்றையும் காண்க
----------------

* பேட்டா, திருவனந்தபுரம்
* கைதமுக்கு

மேற்கோள்கள்
-----------

1. ↑  archived.org
**வாடியா இமயமலை நிலவியல் ஆய்வு நிறுவனம்** (**Wadia Institute of Himalayan Geology**), இந்தியாவின் இமயமலையில் காணப்படும் இயற்கை வளங்கள் குறித்து ஆய்வு செய்யும் தன்னாட்சி பெற்ற இந்திய அரசின் நிறுவனம் ஆகும். புகழ்பெற்ற இமயமலை நிலவியல் ஆய்வாளாரான தாராஷா நோஷெர்வான் வாடியா பெயரில் இந்நிறுவனத்திற்கு வாடியா இமயமலை நிலவியல் நிறுவனம் எனப்பெயரிடப்பட்டது. இந்நிறுவனம் அறிவியல் மற்றும் தொழில்நுட்ப அமைச்சகத்தின் கீழ் இயங்கும் வாடியா இமயமலை நிலவியல் ஆய்வு நிறுவனம் இயங்குகிறது. இதன் பணி இமயமலையின் நிலவியலை ஆய்வு செய்து இயற்கை வளங்களை தேடுவதாகும். சூன் 1968ஆம் ஆண்டில் தில்லி பல்கலைக்கழகத்தின் தாவரவியல் துறையின் கீழ் நிறுவப்பட்ட இந்நிறுவனம், பின்னர் ஏப்ரல் 1976ஆம் ஆண்டில் உத்தரகாண்ட் மாநிலத்தின் தேராதூன் நகரத்திற்கு மாற்றப்பட்டது.

இந்நிறுவனம் இமயமலைப் பகுதிகளில் மூன்று கள ஆய்வு மையங்கள் கொண்டுள்ளது. அவைகள் இமாச்சலப் பிரதேசம் மாநிலத்தில் தர்மசாலா, உத்தரகாண்ட் மாநிலத்தின் டோக்ரியானி கொடுமுடி மற்றும் அருணாச்சலப் பிரதேசம் மாநிலததில் இட்டாநகர், 
ஆகும்

பனிக் கொடுமுடிவியல் மையம்
-------------------------

கரியமிலவாயு உமிழ்வு, பருவ நிலை மாற்றத்தால் பனிக்கொடுமுடிகள் உருகி வெள்ளம் ஏற்படுவதை ஆய்வு செய்வதற்கு, இந்நிறுவனம் இமயமலையின் பனிக்கொடுமுடி ஆய்வு செய்தவதற்கு 4 சூலை 2009 அன்று கொடுமுடிவியல் மையம் நிறுவியது.

மாணவர் திட்டங்கள்/ஆய்வு உதவித்தொகை
----------------------------------

* ஆய்வு உதவித்தொகைகள்
	+ நிறுவனத்தின் ஆய்வு உதவித்தொகைகள்:

ஆண்டுதோறும் இந்நிறுவனம் இரு வகைகளில் ஆய்வு உதவித்தொகைகள் வழங்குகிறது:
a) இளையோர் ஆய்வு உதவித்தொகை 
b) நிறுவன ஆய்வு உதவியாளர்

* + திட்ட ஆய்வு உதவித் தொகை

ஆலோசனை மற்றும் ஆலோசனை சேவைகள்
-----------------------------

மலைப்பாங்கான பகுதிகளில் சாலை அமைத்தல், பாலம் கட்டுவதற்கு அஸ்திவாரம் தோண்டும் இடத்தை தேர்வு செய்தல், நிலச்சரிவு, ஆழ்துளை கிணறு அமைக்க இடம் தேர்வு செய்தல், புனல் மின் நிலையங்கள் அமைக்க இடத்தை தேர்வு செய்தல், ரோப் வழித்தடம் அமைக்க இடத்தை தேர்வு செய்தல் போன்ற பணிகளில் இந்நிறுவனம் ஆலோசனை மற்றும் ஆலோசனை சேவைகள் அரசுக்கும், தனியாருக்கும் சேவைகள் வழங்குகிறது.

இதனையும் காண்க
--------------

* தாராஷா நோஷெர்வான் வாடியா

மேற்கோள்கள்
-----------

1. ↑  "Global Warming has no impact on Himalayas claims Wadia Director". Hindustan Times. 6 March 2010. 11 January 2014 அன்று மூலம் பரணிடப்பட்டது. 2014-07-03 அன்று பார்க்கப்பட்டது.
2. ↑  "History | Wadia Institute of Himalayan Geology, Dehradun, Uttarakhand (INDIA)..." wihg.res.in. 2014-07-14 அன்று மூலம் பரணிடப்பட்டது. 2014-07-12 அன்று பார்க்கப்பட்டது.
3. ↑  "Wadia Institute of Himalayan Geology, Dehradun". Department of Science and Technology, Govt. of India. 2014-07-03 அன்று பார்க்கப்பட்டது.
4. ↑  "Wadia Institute of Himalayan Geology Dehradun". euttaranchal. 2014-07-03 அன்று பார்க்கப்பட்டது.
5. ↑  "Center For Glaciology | Wadia Institute of Himalayan Geology, Dehradun, Uttarakhand (INDIA)..." wihg.res.in. 2014-07-14 அன்று மூலம் பரணிடப்பட்டது. 2014-07-12 அன்று பார்க்கப்பட்டது.

வெளி இணைப்புகள்
---------------

* வாடியா இமயமலை நிலவியல் ஆய்வு நிறுவனத்தின் இணையதளம்
**நேரிலி ஒளியியல் (nonlinear optics)** என்பது நேரிலி ஊடகங்களில் ஒளி பாய்வதினால் ஊடகத்தின் பண்புகளில் ஏற்படும் மாற்றங்களையும் அதனால் ஒளியில் ஏற்படும் விளைவுகளையும் குறிக்கும். இவ்வாறு ஒளிப்பாய்ச்சலினால் ஊடகத்தின் பண்புகளில் மாற்றம் நிகழுதல், கூடுதல் ஒருக்கம் (coherence) கொண்ட லேசர் கதிர்களின் பாய்ச்சலின்போது மட்டுமே ஏற்படுகிறது. ஏனெனில், பொதுவாக ஒளிக்கதிர்களின் மின்காந்தப் புலம் ஊடகத்திலுள்ள அணுக்களைப் பிணைக்கும் அணுப்புலத்தைக் காட்டிலும் வலு குன்றியதாக இருக்கும். இதன் காரணமாக, ஒளி பாய்வதால் ஊடகத்தில் மாற்றங்கள் ஏற்படுவதற்கு மாறாக ஊடகத்தின் பண்புகளினால் ஒளியின் பாய்ச்சலில் மாற்றம் ஏற்படுகிறது.

நேரிலி ஒளி விளைவுகள்
--------------------

மிகுதியான மின்காந்தப் புலம் கொண்ட லேசர் கதிர்கள் பாயும்போது ஒரு நேரிலி ஊடகத்திலுள்ள அணுக்களின் இலத்திரன்கள் அதிர்வுகளுக்குள்ளாகின்றன. இந்த அதிர்வுகள் அலைகள் போன்று நிகழ்வன. இவை ஒன்றோடு ஒன்று மோதியும் கொள்கின்றன. இதனால் அவ்வூடகத்தின் பண்புகளில் மாற்றங்கள் ஏற்படுகின்றன. இம்மாற்றங்களினால், பாயும் ஒளிக்கதிர்களில் பின்வரும் விளைவுகள் ஏற்படுகின்றன.

* அதிர்வெண் இரட்டிப்பு - செல்லும் ஒளியின் அதிர்வெண்கள் இரட்டிக்கப்படுதல். எடுத்துக்காட்டாக, 1064 நானோமீட்டர் அலைநீளம் கொண்ட அகச்சிவப்புக் கதிர் 532 நானோமீட்டர் அலைநீளம் கொண்ட பச்சை நிறக் கதிராக மாறும்.
* அதிர்வெண் சேர்க்கை - (எ-கா) சிவப்பு நிறக் கதிரும் பச்சை நிறக்கதிரும் இணைந்து ஊதா நிறக் கதிர் உண்டாகுதல்.

இந்த நேரிலி ஒளிவிளைவுகளைப் பயன்படுத்தி காலத்தை மிகத்துல்லியமாக அளக்க முடியும் என்று நிறுவியதற்காக 2005-ம் ஆண்டில் இயற்பியலுக்கான நோபல் பரிசு -காலஸ் மற்றும் ஹான்ஸ் ஆகிய இருவருக்கு வழங்கப்பட்டது.

மேற்கோள்கள்
-----------

1. ↑  வெங்கட்ரமணன் (2005). "இயற்பியலுக்கான நோபல் பரிசு, 2005". *உயிர்மை*. . 
[*தொடர்பிழந்த இணைப்பு*]
கட்டிடம் in பஞ்சாப், பாக்கித்தான்வார்ப்புரு:SHORTDESC:கட்டிடம் in பஞ்சாப், பாக்கித்தான்
**பாஞ்சா சாகேப் குருத்வாரா** (Gurdwara Panja Sahib) என்பது பாக்கித்தானின் ஹசன் அப்தாலில் அமைந்துள்ள ஒரு பிரபலமான குருத்வார் ஆகும். சீக்கிய மதத்தின் நிறுவனர் குருநானக்கின் கையெழுத்து குருத்வாராவில் உள்ள ஒரு கற்பாறை மீது பதிக்கப்பட்டுள்ளதாக நம்பப்படுவதால் இந்த ஆலயம் குறிப்பாக முக்கியமானதாக கருதப்படுகிறது.

வரலாறு
------

 கற்பாறை மீது சீக்கியர்களால் நம்பப்படும் குருநானக்கின் கைரேகை.
குரு நானக் 1578 இல் பாய் மர்தானா என்ற முஸ்லீம் குருவுடன் ஹசன் அப்தாலை அடைந்தார். இது பொ.ச. 1521 கோடைகாலத்துடன் தொடர்புடையது. சீக்கிய புராணத்தின் படி, குரு நானக்கின் கைரேகை ஒரு கற்பாறை மீது பதிக்கப்பட்டுள்ளதாக நம்பப்படுகிறது. பேரரசர் இரஞ்சித் சிங்கின் சீக்கியப் பேரரசுப் படையான சீக்கிய கால்சாப் படையின் தலைமைத் தளபதியாக இருந்த அரி சிங் நல்வாவால் குருத்வாராவுக்கு பஞ்சா சாகேப் என்று பெயரிடப்பட்டது. அந்த இடத்தில் முதல் குருத்வார் கட்டிய பெருமையும் அவருக்கு உண்டு.

புகைப்படங்கள்
-------------

* 
* குருத்வாராவின் பின்புறம் ஒரு பழைய இந்து கோவில் அமைந்துள்ளது. குருத்வாராவின் பின்புறம் ஒரு பழைய இந்து கோவில் அமைந்துள்ளது.
* குருத்துவாராவின் நுழைவாயில் குருத்துவாராவின் நுழைவாயில்

குறிப்புகள்
-----------

1. ↑  Nalwa, V. (2009), Hari Singh Nalwa - Champion of the Khalsaji, New Delhi: Manohar, pp. 229-31, ISBN 81-7304-785-5

வெளி இணைப்புகள்
---------------

* Hasan Abdal பரணிடப்பட்டது 2021-02-27 at the வந்தவழி இயந்திரம்
* Join Panja Sahib Network @ Ning
* Gurudwara Panja Sahib
**2015 நவம்பர் சென்னை நெரிசல்** (**2005 November Chennai stampede**) என்பது தமிழ்நாட்டின் தலைநகரான சென்னையில் ஒரு பகுதியான வியாசர்பாடியில் உள்ள ஒரு பள்ளியில் 2005 நவம்பர் 6 ஆம் தேதி ஏற்பட்ட ஒரு நெரிசலாகும்.  சென்னை வெள்ளத்தால் பாதிக்கப்பட்ட மக்களுக்கு மாநில அரசு அளித்த நிவாரண உதவியைப் பெறக் கூடிய கூட்டத்தில் இந்த நெரிசல் ஏற்பட்டது. இந்த நேர்ச்சியில் 6 பேர் இறந்தனர் மற்றும் 12 பேர் காயமுற்றனர். நெரிசலில் இறந்தவர்களின் குடும்பத்துக்கு மாநில அரசால் ரூபாய் 1,00,000 மற்றும் காயமடைந்தவர்களுக்கு ரூபாய் 15,000 இழப்பீடாக அறிவிக்கப்பட்டது.

பின்னணி
-------

2005 ஆம் ஆண்டு, தமிழ்நாட்டில் பெரு மழை பெய்தது. மாநிலத்தின் கடலோரப் பகுதிகளில் வெள்ளப்பெருக்கு ஏற்பட்டது.  இந்த மழை வெள்ளத்தால்  பலர் வீடுகளை இழந்தனர். நகரில் அமைக்கப்பட்ட பல்வேறு மையங்களில் பாதிக்கப்பட்டவர்களுக்கு நிவாரண உதவி வழங்குவதற்கான அடையாளச் சீட்டுகள் (டோக்கன்) வழங்குவதாக அரசால் அறிவிக்கப்பட்டது.

நேர்ச்சி
--------

2005 நவம்பர் 6 ஞாயிற்றுக்கிழமை வியாசர்பாடியில் நிவாரண உதவிகள் வழங்கப்பட்ட பள்ளியைச் சுற்றி  சுமார் 10,000 பேர் திரண்டனர். வெள்ளத்தால் பாதிக்கப்பட்ட மக்களுக்கு அரசாங்க மையங்களில் ரூபாய் 2,000 மற்றும 10 கிலோ அரிசி, வேட்டி மற்றும் புடவை வழங்கப்பட்டன. இவற்றை பெறுவதற்காக காலை 9 மணிக்கு வழங்கப்படவுள்ள நிவாரண உதவியைப் பெறுவதற்காக மக்கள் அதிகாலை 4.30 மணிக்கே கூடினர். வாயில்கள் திறக்கப்பட்டதும், மக்கள் முண்டியடித்து திமுதிமுவென கூட்டமாக உள்ளே நுழைய அதனால் ஏற்பட்ட நெரிசலில் நசுங்கி 6 பேர் இறந்ததாகவும், 12 பேர் காயமுற்றதாகவும் முதல்கட்ட தகவல்கள் தெரிவித்தன. சிலர் 30 பேர் பாதிக்கப்பட்டதாக கூறினர்.

பின்விளைவுகள்
-------------

காயமடைந்தவர்களை மருத்துவமனையில் தமிழக முதலமைச்சர் ஜெ. ஜெயலலிதா சந்தித்தார். இறந்தவர்களின் குடும்பத்துக்கு 1,00,000 ரூபாய் இழப்பீடு வழங்கவும், காயமடைந்தவர்களுக்கு 15,000 ரூபாய் வழங்குவதாகவும் மாநில அரசு அறிவித்தது.
நிவாரண உதவிகள் வழங்குவதில் ஏற்படும் கூட்ட நெரிசலை கட்டுப்படுத்துவதில் பாடம் கற்கத் தவறிய காரணத்தால் மீண்டும் 2005 திசம்பரில் சென்னை எம்.ஜி.ஆர் நகர் பள்ளியில் ஏற்பட்ட நெரிசலில் 42 பேர் இறந்தனர் மற்றும் 37 பேர் காயமுற்றனர்.

குறிப்புகள்
-----------

1. ↑  S. Senthil Kumar; Shukla, Saurabh (2 January 2006). "Compunding the Tragedy, King's Gambit, Object of Desire". *India Today* (Chennai, India). Archived from the original on 11 ஜூன் 2014.. பார்த்த நாள்: 30 November 2013.  பரணிடப்பட்டது 2014-06-11 at the வந்தவழி இயந்திரம்(subscription required)
2. ↑  "Six killed, 10 injured in Chennai relief camp stampede". *Hindustan Times* (Chennai, India). 6 November 2005. Archived from the original on 11 ஜூன் 2014.. பார்த்த நாள்: 30 November 2013.  பரணிடப்பட்டது 2014-06-11 at the வந்தவழி இயந்திரம்(subscription required)
3. ↑  "Six killed, four injured in stampede at flood relief camp in southern India: report". *AP World Stream* (New Delhi, India). 11 June 2005. Archived from the original on 11 ஜூன் 2014.. பார்த்த நாள்: 30 November 2013.  பரணிடப்பட்டது 2014-06-11 at the வந்தவழி இயந்திரம்(subscription required)
4. ↑  "30 die in Chennai flood relief crush". *Hindustan Times* (New Delhi, India). 6 November 2005. Archived from the original on 11 ஜூன் 2014.. பார்த்த நாள்: 30 November 2013.  பரணிடப்பட்டது 2014-06-11 at the வந்தவழி இயந்திரம்(subscription required)
**நேரலை குறுந்தகடு** (LIVE CD) என்பது வன்தட்டு (HARD DISK DRIVE) துணை இன்றி கணினியின் நினைவகத்தில் இருந்து இயக்குதளத்தை இயக்குவதாகும். இவ்வாறு இயங்கும் இயக்குதளத்தில் நாம் எந்த மென்பொருளையும் நிறுவ இயலாது. ஆனால் ஒரு இயக்குதளத்தில் நாம் செய்யும் வேலைகள் பலவற்றையும் இதிலும் செய்ய இயலும். வன்தட்டில் இருந்து இயங்கும் இயக்குதளத்தை நாம் இயக்கும் பொது நாம் வன் பொருளில் மாற்றங்களை செய்ய இயலும் ஆனால்  இந்த நேரலை குறுந்தகட்டில் இருந்து இயங்கும் போது அதனை செய்ய இயலாது. மேலும் இவை கணினியின் தேக்கத்தை சாராமல் செயல்படுகிறது.

பயன்கள்
-------

* லினக்ஸ் வழங்கல் வன்தட்டில் நிறுவுதல் .
* மென்பொருளின் புதிய பதிப்புகளை சோதனை
* வன்பொருள் பட்டியல் மற்றும் சோதனையிடல்
* கணினி பழுது நீக்குதல் மறுசீரமைத்தல்
* அதிக பாதுகாப்பு மற்றும் ஊடுருவலை தடுக்கவள்ளது
* கடவு சொல் மாற்றம் மற்றும் திருட்டில் இருந்து பாதுகாத்தல்
* வலை பாதுகாப்பு சோதனை
* கணினியின் முதன்மை அல்லது காப்புநகல் இயகுதலமாக பயன்படுத்தப்படும்
* கணினி தடயவியல்
* இணைய வங்கி பரிவர்த்தனை மேற்கொள்ள ஒரு பாதுகாப்பான மற்றும் நம்பகமான தளத்தை ஏற்படுத்தி தருகிறது .

மேற்கோள்கள்
-----------

1. ↑
2. ↑
வானவர் கோன் என இந்திரனைக் குறிப்பிடுவர். இவன் கழுத்திலிருந்த மாலையைப் **பஞ்சவன்** என்னும் பெயர்கொண்ட பாண்டியன் ஒருவன் பூண்டிருந்தான் என்று பாராட்டப்படுகிறான். இந்திரனை வென்று பெற்றான் எனச் சிலப்பதிகாரம் குறிப்பிடுகிறது. தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர். 

இந்திரன் எதற்காகப் இந்தப் பாண்டியனுக்குத் தன் ஆரத்தைக் கொடுத்தான் என்பதையும் சிலப்பதிகாரம் குறிப்பால் உணர்த்துகிறது. பாண்டியன் இந்திரனோடு போரிட்ட போது இந்திரன் தலையிலிருந்த மணிமுடிச் சங்கினை உடைத்தெறிந்தானாம். அதனால் சினம் கொண்ட இந்திரன் தன் கட்டுப்பாட்டில் இருந்த மழை மேகங்களைப் பாண்டியன் நாட்டில் பெய்யாமல் தடுத்துவிட்டானாம். பாண்டியன் மழை பெய்யாமல் தன் நாட்டின்மீது சென்றுகொண்டிருந்த மழைமேகங்களைக் கட்டி இழுத்து தன் நாட்டில் மட்டும் மழை பெய்யும்படிச் செய்தானாம். இதனைக் கண்ட இந்திரன் பாண்டியனுக்குத் தன் ஆரத்தைக் பொடுத்துச் சமாதானம் செய்துகொண்டான் போலும்.

அடிக்குறிப்பு
-------------

1. ↑  
பாடல் சால் முத்தம் பவள உலக்கையால்  

மாட மதுரை மகளிர் குறுவரே  

வானவர்கோன் ஆரம் வயங்கிய தோள் பஞ்சவன்  

மீனக் கொடி பாடும் பாடலே பாடல்  

வேப்பந்தார் நெஞ்சு உணக்கும் பாடலே பாடல் - சிலப்பதிகாரம் 29 வாழ்த்துக்காதை வள்ளைப்பாட்டு
2. ↑  இடிப் படை வானவன் முடித்தலை உடைத்த தொடித் தோள் தென்னவன் (சிலப்பதிகாரம் ஆய்ச்சியர் குரவை)
3. ↑  முடிவளை உடைத்தோன் முதல்வன் சென்னி" என்று இடி உடைப் பெரு மழை எய்தாது ஏக, பிழையா விளையுள் பெரு வளம் சுரப்ப, மழை பிணித்து ஆண்ட மன்னவன் வாழ்க!’ (சிலப்பதிகாரம் 11 - காடுகாண் காதை 26 முதல்)
சங்ககாலத்தில் சோழநாட்டுத் தலைநகராகிய உறையூருக்குத் தெற்கில் நேரி என்னும் ஊர் இருந்தது. எனவே உறையூர்க் கோட்டையின் தெற்குப்புற வாயில் **நேரிவாயில்** எனப்பட்டது. இக்காலத்தில் தென்னூர் என வழங்குகின்றனர். சோழர் தலைநகரின் தெற்குப்புறத்தில் உள்ள ஊர் என்பது இதன் பொருள்

சேரன் செங்குட்டுவனின் தாயார் சோழன் மணக்கிள்ளி என்று போற்றப்பட்டவள். இவளது தந்தை வயது முதிர்ந்திருந்த காலத்தில் சோழர் குடிக்கு உரிமை பூண்ட 9 பேர் சோழனுக்கு எதிராகப் போரிட்டு ஆட்சியைக் கைப்பற்ற முயன்றனர். செங்குட்டுவன் அன் பாட்டனுக்குத் துணையாக வாயிற்புறம் என்னுமிடத்தில் போரிட்டு வென்றான். 

இந்த வாயிற்புறம் என்னும் ஊரை அறிஞர்கள் நேரிவாயில் என எடுத்துக்கொள்கின்றனர். இதற்கு உறுதுணையாக உள்ளது சிலப்பதிகார அடிகள். சிலப்பதிகாரத்தில் வரும் அடிகளை ஒப்பிட்டுப் பார்க்கும்போது சிலப்பதிகார அடிகளின் தாக்கம் பதிற்றுப்பத்துப் பாடல்களுக்குப் பிற்காலத்தில் எழுதப்பட்ட பதிகத்தில் உள்ளதைக் காணமுடிகிறது. சேரன் செங்குட்டுவன் வியலூரை எறிந்தபின் நேரிவாயில் போரில் ஈடுபட்டு வென்றான்.

அடிக்குறிப்பு
-------------

1. ↑  சிலப்பதிகாரம் 28-117
2. ↑  வெந்திறல் ஆராச் செருவின் சோழர் குடிக்கு உரியோர் ஒன்பதின்மர் வீழ வாயிற்புறத்து இறுத்து – பதிற்றுப்பத்து பதிகம் 5
3. ↑  கறிவளர் சிலம்பில் வியலூர் எறிந்தபின், ஆர்புனைத் தெரியல் ஒன்பது மன்னரை நேரிவாயில் நிலைச்செரு வென்று நெடுந்தேர்த் தானையொடு இடும்பிற்புறத்து இறுத்துக் கொடும்போர்க் கடந்து நெடுங்கடல் ஓட்டி உடன்று மேல் வந்த ஆரிய மன்னரைக் கடும்புனல் கங்கைப் பேர்யாற்று வென்றோய் – சிலப்பதிகாரம்.
மத்திய தடய அறிவியல் ஆய்வகம், ஹைதராபாத்
**மத்திய தடய அறிவியல் ஆய்வகம்** (Central Forensic Science Laboratory) என்பது இந்திய உள்துறை அமைச்சகத்தின் ஒரு பிரிவாகும், இது நாட்டில் உள்ள தடயவியல் தொடர்பான ஆய்வுகளை மேற்கொள்ளும் அமைப்பாகும்.

இடங்கள்
-------

இந்தியாவில் ஐதராபாத்து, கொல்கத்தா, சண்டிகர், புது தில்லி, குவகாத்தி, போபால் மற்றும் புனே ஆகிய ஏழு இடங்களில் மத்திய தடயவியல் ஆய்வகங்கள் உள்ளன.

ஐதராபாத்தில் உள்ள ஆய்வகம் இரசாயன அறிவியலிலும், கொல்கத்தாவில் (இந்தியாவின் மிகப் பழமையான ஆய்வகம்) உள்ள ஆய்வகம்உயிரியல் அறிவியலிலும், சண்டிகரில் உள்ள ஆய்வகம் இயற்பியல் அறிவியலிலும் சிறந்து விளங்குகிறது. புது தில்லி ஆய்வகம், தில்லியின் மத்திய புலனாய்வுப் பணியகத்தின் கீழ் வருகிறது. மற்ற ஆய்வகங்கள் உள்துறை அமைச்சகத்தின் தடய அறிவியல் சேவைகள் இயக்குநரகத்தின் கட்டுப்பாட்டின் கீழ் உள்ளன. புது தில்லியில் உள்ள ஆய்வகம் மத்திய புலனாய்வுப் பிரிவின் (சிபிஐ) கட்டுப்பாட்டில் உள்ளது. இது இதன் சார்பாக வழக்குகளை விசாரிக்கிறது.

மேலும் பார்க்கவும்
------------------

* தேசிய தடய அறிவியல் பல்கலைக்கழகம்
* லோக் நாயக் ஜெயபிரகாஷ் நாராயண் தேசிய குற்றவியல் மற்றும் தடய அறிவியல் நிறுவனம்

மேற்கோள்கள்
-----------

1. ↑  Menon, N. R. Madhava, தொகுப்பாசிரியர் (2003). *Criminal Justice India Series, Vol. 8*. Allied Publishers. பக். 141. பன்னாட்டுத் தரப்புத்தக எண்:81-7764-490-4. .

வெளி இணைப்புகள்
---------------

* தடயவியல் அறிவியல் இயக்குநரகம் (DFS), அதிகாரப்பூர்வ இணையதளம்
* தில்லி ஆய்வகம் *சிபிஐ* இணையதளத்தில்
* கொல்கத்தா ஆய்வகம், இணையதளம்
**பண்டிட் அனிந்தோ சாட்டர்ஜி** (Pt. Anindo Chatterjee) இவர் பருகாபாத் கரானா பள்ளியின் இந்திய கைம்முரசு இணைக் கலைஞர் ஆவார். ஒரு இசைக் குடும்பத்தில் பிறந்த இவர், ஞான பிரகாஷ் கோஷின் சீடராவார். தனது கைம்முரசிலிருந்து தெளிவான மெல்லிசைகளை வெளிக் கொணரும் திறனைப் பெற்ற இவர், உலகின் மிகச் சிறந்த கைம்முரசு நிபுணர்களில் ஒருவராக உருவெடுத்தார்.

காஜி விலாயத் கான் சாகப் நிறுவிய கைம்முரசுவின் பாரூகாபாத் கரானாவின் இயக்குநராக, இவர் தனது கருவிக்கு தொடர்ந்து புதிய வடிவம் கொடுத்து வருகிறார். தனி நிகழ்ச்சிகள் மற்றும் பதிவுகளுக்கு மேலதிகமாக, இவர் சித்தார் கலைஞர்களான நிகில் பானர்ஜி, இம்ராத் கான், புத்தாதித்யா முகர்ஜி, இரயிஸ் கான், பண்டிட் ரவி சங்கர், சாகித் பர்வேசு, பண்டிட் மணிலால் நாக், சரோத் வீரர்கள் புத்ததேவ் தாசு குப்தா மற்றும் அலி அக்பர் கான், உஸ்தாத் அம்ஜத் அலி கான், தேஜேந்திர நாராயண் மஜும்தர், புல்லாங்குழல் பண்டிட் ஹரிபிரசாத் சௌரசியா; சந்தூர் நிபுணர் பண்டிட் சிவ்குமார் சர்மா; மற்றும் பாடகர்கள் பண்டிட் மல்லிகார்ஜுன் மன்சூர் மற்றும் கங்குபாய் ஹங்கல் போன்றவர்களுடன் இணைந்து இசை நிகழ்ச்சிகளை வழங்கியுள்ளார்.

தனது மாமா பண்டிட் பிஸ்வநாத் சாட்டர்ஜியால் ஈர்க்கப்பட்ட இவர் தனது ஐந்து வயதில் கைம்முரசுவை இசைக்கத் தொடங்கினார். லக்னோ கரானாவின் உஸ்தாத் அஃபாக் உசேன் கானுடன் சில காலம் பயின்ற இவர், பண்டிட் ஞான பிரகாஷ் கோஷின் கீழ் படிப்பதற்கு முன்னேறினார்.அவருடன் மூன்று தசாப்தங்களாக படித்தார். 1970 இல் மதிப்புமிக்க குடியரசுத் தலைவர் விருதைப் பெற்ற இவர், 20 ஆண்டுகளுக்குப் பிறகு ஐக்கிய இராச்சியம் மற்றும் கனடாவின் இரு தரப்பு நாடாளுமன்றங்களின் தேர்ந்தெடுக்கப்பட்ட கீழவையின் நிகழ்ச்சியில் பங்கேற்ற முதல் கைம்முரசு கலைஞர் ஆனார்.   நவம்பர் 2010 இல் அமெரிக்காவின் குடியரசுத் தலைவர் பராக் ஒபாமா இந்தியாவுக்கு வந்தபோது இவர் குடியரசுத் தலைவர் இல்லத்தில் இசை நிகழ்ச்சியினை நிகழ்த்தினார். இவர், 2002 ஆம் ஆண்டுக்கான சங்கீத நாடக அகாதமி விருதைப் பெற்றுள்ளார்.

மேலும் காண்க
------------

* ஆனந்த கோபால் பந்தோபாத்யாய்
* குமார் போஸ்
* சுவபன் சௌத்ரி
* நயன் கோஷ்
* சாகீர் உசேன்

மேற்கோள்கள்
-----------

1. ↑  "Obama treated to a cultural night". *தி இந்து*. 9 November 2010.. பார்த்த நாள்: 9 August 2011.
2. ↑  "Delightfully difficult". *The Telegraph*. 6 February 2010.. பார்த்த நாள்: 9 August 2011.

வெளி இணைப்புகள்
---------------

விக்கிமீடியா பொதுவகத்தில்,  
 ***Anindo Chatterjee***   
என்பதின் ஊடகங்கள் உள்ளன. 

* Official site பரணிடப்பட்டது 2020-10-22 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States
* செக் குடியரசு
* போலந்து

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**மகிழ்மதி** அல்லது **மகிஷ்மதி** (Mahishmati) இராமாயணம், மகாபாரதம் காவியங்கள் மற்றும் சமஸ்கிருத இலக்கியங்கள் கூறும் மத்திய இந்தியாவில் தற்கால மத்தியப் பிரதேசத்தில் இருந்த அவந்தி நாட்டின் பண்டைய நகரம் ஆகும். அனுப நாட்டின் தலைநகராக மகிழ்மதி நகரம் இருந்ததாகக் கருதப்படுகிறது. இந்நகரத்தின் தற்காலப் பெயர் மஹேஷ்வர் நகரம் ஆகும்.

பலர் மகிழ்மதி நகரம் தற்கால மத்தியப் பிரதேச மாநிலத்தில் பாயும் நர்மதா ஆற்றின் கரையில் அமைந்திருந்ததாக கருதுகிறார்கள்.

இருந்ததாக கருதப்படும் பகுதிகள்
------------------------------

மத்திய இந்தியாவில் மகிழ்மதி நகரம் இருந்ததாக கருதப்படும் பகுதிகள்;

**Page Module:Location map/styles.css has no content.**

மகிழ்மதி is located in இந்தியாமகேஸ்வர்மகேஸ்வர்மாந்தாதாமாந்தாதாமண்டலாமண்டலாclass=notpageimage| மகிழ்மதி நகரம் இருந்ததாக கருதப்படும் பகுதிகள்

இராமாயணத்தில்
-------------

பரசுராமரால் கொல்லப்பட்ட சந்திர வம்சத்தின் யது குல மன்னர் கார்த்தவீரிய அருச்சுனன் ஆண்ட ஹேஹேய நாட்டின் தலைநகராக மகிழ்மதி இருந்ததாக மகாபாரத காவியம் (13:52) குறிப்பிடுகிறது.
 இராமாயண காவியத்தில் அரக்கர்களின் தலைவனான இராவணனின் ஆளுகைக்குட்பட்ட மத்திய இந்தியாவின் விந்திய மலைப் பகுதியின் தெற்கே உள்ள பஞ்சவடி, தண்டகாரண்யம் போன்ற பகுதிகளை ஆண்ட கர தூஷணாதிகளின் தலைநகராகவும் மகிழ்மதி இருந்தது என கூறுகிறது.

மகாபாரதத்தில்
-------------

குருச்சேத்திரப் போரில் மகிழ்மதி நாட்டு மன்னர் (2:30) நீலன் கௌரவர் சார்பாக பாண்டவர்களுக்கு எதிராகப் போரிட்டு சகாதேவனால் மாண்டவர் என மகாபாரதம் (5:19,167) கூறுகிறது.

மௌரியப் பேரரசுக்கும் அதற்குப் பின்பும் வட இந்தியாவிற்கும் தென்னிந்தியாவிற்கும் இடையே மகிழ்மதி, வணிகர்களின் சந்திப்பு நகரமாக விளங்கியது.

வரலாற்றில்
----------

காலச்சூரி பேரரசு காலத்தில் மகிழ்மதி நகரம் காலச்சூரி நாட்டின் தலைநகராக விளங்கியது.
ஆதிசங்கரர் மகிழ்மதி நகரத்தில் வாழ்ந்த குமரிலபட்டரின் சீடரான மந்தன மிஸ்ரரை வாதப் போரில் வென்று சுரேஷ்வரர் எனப் பெயரிட்டு, தனது சீடராக்கிக் கொண்டார்.

திரைப்படத்தில்
--------------

பாகுபலி திரைப்படத்தில் காண்பிக்கப்படும் ஒரு நாட்டின் பெயருக்கு **மகிழ்மதி** என வைத்துள்ளனர்.

மேற்கோள்கள்
-----------

1. ↑  Subodh Kapoor (2002). *Encyclopaedia of Ancient Indian Geography, Volume 2*. Genesis Publishing Pvt Ltd. பக். 435. பன்னாட்டுத் தரப்புத்தக எண்:9788177552997. .
2. ↑  PN Bose (1882). *Note on Mahishmati*. Calcutta, India: Asiatic Society. பக். 129. .
3. ↑  "Kalachuris of Mahismati". CoinIndia. 2012-01-08 அன்று பார்க்கப்பட்டது.
4. ↑  "Baahubali is set in Mahishmathi kingdom".

வெளி இணைப்புகள்
---------------

* Coins of the Kalachuris of Mahismati
**மிரிஸ்ஸ** (ஆங்கிலம்: Mirissa; சிங்களம்: මිරිස්ස) இலங்கையின் தெற்கு கடற்கரையில் உள்ள ஒரு சிறிய நகரம் ஆகும். இந்த நகரம் தென் மாகாணத்தின் மாத்தறை மாவட்டத்தில், கொழும்புக்கு தெற்கே சுமார் 150 கிலோமீட்டர் (93 மைல்) தொலைவில் கடல் மட்டத்திலிருந்து 4 மீட்டர் (13 அடி) உயரத்தில் அமைந்துள்ளது. மிரிஸ்ஸ கடற்கரை பிரபலமான சுற்றுலாத் தலமாகும். மீன்பிடி துறைமுகமான இந்நகரம் திமிங்கலங்கள் மற்றும் ஓங்கில்களை பார்வையிடும் இடங்களில் ஒன்றாகும்.

வரலாறு
------

மிரிஸ்ஸ இலங்கையின் தென் கரையோரத்தின் மிகப்பெரிய மீன்பிடித் துறைமுகமாகும். இங்கு 1980 ஆம் ஆண்டில் முதன் முதலில் சுற்றுலா விடுதி கட்டப்பட்டதாயினும் 1990 ஆம் ஆண்டுகளின் நடுப்பகுதியில் சுற்றுலாத்துறை வியத்தகு அளவில் அதிகரித்தது.

2004 ஆம் ஆண்டில் இந்தியப் பெருங்கடல் பூகம்பத்தால் ஏற்பட்ட ஆழிப் பேரலையினால் மிரிஸ்ஸ நகரம் பாதிப்புக்குள்ளாகியது. ஏராளமான வீடுகள், விருந்தினர் மாளிகைகள், வர்த்தக நிலையங்கள், பள்ளிகள் மற்றும் வழிபாட்டுத்தலங்கள் சேதமாகின. பதினான்கு பேர் உயிரிழந்தனர்.

போக்குவரத்து
------------

மிரிஸ்ஸ நகரம் தென் கரையோரத்தில் இலங்கை தொடருந்து வலையமைப்பின் கொழும்பு-மாத்தறை பாதையில் அமைந்துள்ளது. 

கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் ஏ2 நெடுஞ்சாலை வழியாகவும் இந்நகரை அடையலாம்.

சுற்றுலாத் தலங்கள்
------------------

* மிரிஸ்ஸ கடற்கரை
* திமிங்கலங்களை அவதானிக்கும் இடம்
* ஸ்ரீ சுனந்தராம கோயில்

காண்க
-----

* இலங்கை தென் மாகாணம்
* இலங்கையின் கடற்கரைகளின் பட்டியல்

குறிப்புகள்
-----------

1. ↑  Brinkhoff, Thomas (13 October 2012). "Ella (Divisional Secretariat)". City Population. 2 July 2014 அன்று பார்க்கப்பட்டது.
2. 1 2  "Rebuilding Mirissa: After the deluge". *The Independent* (ஆங்கிலம்). 2005-02-10. 2020-01-24 அன்று பார்க்கப்பட்டது.
3. ↑  Weragala, Hasintha (2018-07-21). "Mirissa beach" (ஆங்கிலம்). 2020-01-24 அன்று பார்க்கப்பட்டது.
**லூயிஸ் லாம்பியர் (Louise Lamphere)** (பிறப்பு 1940 ) ஒரு அமெரிக்க மானுடவியலாளர் ஆவார். இவர் 2001 முதல் நியூ மெக்சிகோ பல்கலைக்கழகத்தில் மானுடவியல் பேராசிரியராக உள்ளார். அவர் 1976-1979 வரை ஆசிரிய உறுப்பினராகவும் பின்னர் 1986-2009 வரை பேராசிரியராக பணியாற்றினார்.

லாம்பியர் 1999 முதல் 2001 வரை அமெரிக்க மானுடவியல் சங்கத்தின் தலைவராகப். பணியாற்றினார்

தொழில்
------

லாம்பியர் 1962 மற்றும் 1966 ஆம் ஆண்டுகளில் ஸ்டான்போர்ட் பல்கலைக்கழகத்தில் தனது இளங்கலை மற்றும் முதுகலை பட்டப் படிப்பையும், 1968 இல் ஹார்வர்ட் பல்கலைக்கழகத்தில் தனது முனைவர் பட்டத்தையும் பெற்றார். நவாஜோ மக்கள் மற்றும் அவர்களின் மருத்துவ நடைமுறைகள், தொழில்மயமாக்கல், நகர்ப்புற மானுடவியல் போன்ற பல்வேறு தலைப்புகளில் இவர் தனது கருத்துகளை விரிவாக வெளியிட்டார்; ஆயினும்கூட, இவர் பெண்ணிய மானுடவியல் மற்றும் பாலினப் பிரச்சினைகள் குறித்த பணிக்காக மிகவும் பிரபலமானவராக அறியப்படுகிறார்.   ]

1977 ஆம் ஆண்டில், லாம்பியர் பத்திரிகை சுதந்திரத்திற்கான மகளிர் நிறுவனத்தின் கூட்டாளியானார். 

*பெண், கலாச்சாரம் மற்றும் சமூகம் பத்திரிகையின் ஆசிரியர்* மைக்கேல் ஜிம்பாலிஸ்ட் ரோசல்டோவுடன் இணை ஆசிரியராக லாம்பியர் இருந்தார், இது பாலினம் மற்றும் பெண்களின் நிலை பற்றிய மானுடவியல் ஆய்வு குறித்து வெளியான முதல் இதழாகும்.

1970 களில், பிரவுன் பல்கலைக்கழகத்தில் பணிக்கால நிர்ணயம் மறுக்கப்பட்ட பிறகு, பாலின பாகுபாட்டிற்காக அப் பல்கலைக்கழகத்துக்கு எதிராக வழக்குத் தொடுத்தார். அவ்வழக்கில், இவர் நீதிமன்றத்திற்கு வெளியே நடந்த உடன்பாட்டில் வென்றார். இவரது வெற்றி மற்றவர்களின் எதிர்கால வழக்குகளுக்கு ஒரு மாதிரியாக அமைந்தது. 2015 ஆம் ஆண்டில், பிரவுன் வழக்கு மற்றும் அதன் தீர்வின் முக்கியமான தாக்கத்தை ஆராயும் தொடர் நிகழ்வுகளை (ஒரு சிம்போசியம் உட்பட) அறிவித்தார். 

2005 ஆம் ஆண்டில், நியூ மெக்சிகோவில் மருத்துவ உதவி மேலாண்மையின் தாக்கத்தை ஆய்வு செய்த ஒரு இனவரைவியல் குழுவை லாம்பியர் மேற்பார்வையிட்டார். இந்தக் குழு அவர்களின் கட்டுரைகளை மருத்துவ மானுடவியல் காலாண்டு இதழின் சிறப்பு இதழில் வெளியிட்டது. இதழில் வெளியான இவரது அறிமுக உரையில், சுகாதாரப் பாதுகாப்பு மையங்கள், அவசர அறைகள் மற்றும் சிறு மருத்துவர்களின் அலுவலகங்களில் பணிபுரியும் பெண் தொழிலாளர்கள் மீது அதிகாரத்துவமயமாக்கலின் தாக்கத்தை இவர் வலியுறுத்தினார்.

லாம்பியர் ஆகஸ்ட் 5, 2017 அன்று மேம்பட்ட ஆராய்ச்சிக்கான பள்ளியின் உறுப்பினராகத் தேர்ந்தெடுக்கப்பட்டார்

விருதுகள்
---------

2013 ஆம் ஆண்டில், அமெரிக்க மானுடவியல் சங்கத்திலிருந்து மானுடவியலுக்கான முன்மாதிரியான சேவைக்கான ஃபிரான்ஸ் போவாஸ் விருது அவருக்கு வழங்கப்பட்டது.

மே 24, 2015 அன்று, பிரவுன் பல்கலைக்கழகம் லாம்பியருக்கு, "அனைத்து ஆசிரியர்களுக்கும் சமத்துவம் மற்றும் நேர்மைக்காக நிற்பதில் தைரியம் மற்றும் நகர்ப்புற மானுடவியல், சுகாதாரப் பாதுகாப்பு நடைமுறைகள் மற்றும் பாலினப் பிரச்சினைகளின் முன்மாதிரியான தேர்வுகள்" போன்றவற்றில் இவரது சேவையை பாராட்டி கௌரவ டாக்டர் பட்டம் )வழங்கியது,

2017 ஆம் ஆண்டில், சொசைட்டி ஆஃப் அப்ளைடு ஆந்த்ரோபாலஜியால் அவருக்கு ப்ரோனிஸ்லாவ் மாலினோவ்ஸ்கி விருது வழங்கப்பட்டது.

சான்றுகள்
---------

1. ↑  "Louise Lamphere Presented the Franz Boas Award in Anthropology". *Women In Academia Report*. 2013-11-20. 2021-03-26 அன்று பார்க்கப்பட்டது.
2. ↑  "Three Who Sued Brown University Over Hiring Are Granted Tenure" (in en-US). *The New York Times*. 1977-09-18. பன்னாட்டுத் தர தொடர் எண்:0362-4331. .
**ஆர். நாராயணசாமி** என்ற இயற்பெயர் கொண்ட **கரிச்சான் குஞ்சு** (சூலை 10, 1919 - 1992) ஒரு தமிழ் எழுத்தாளர்.

வாழ்க்கை வரலாறு
---------------

நாராயணசாமி தஞ்சாவூர் மாவட்டம் நன்னிலம் வட்டம், சேதனீபுரத்தில் பிறந்தார். இவரது பெற்றோர் ராமாமிருத சாஸ்திரி- ஈஸ்வரியம்மாள். எட்டு வயது முதல் பதினைந்து வயது வரை பெங்களூரில் வேதமும் வடமொழியும் கற்றார். மதுரை ராமேஸ்வர தேவஸ்தான பாடசாலையில் ஐந்தாண்டுகள் (17 முதல் 22 வயது வரை) தமிழ் பயின்றார்.

கு. ப. ராஜகோபாலனின் (கு.ப.ரா) சீடர்களுள் ஒருவராக இருந்த நாராயணசாமி அவர் மீது கொண்ட பற்றால் "கரிச்சான் குஞ்சு" என்ற பெயரில் எழுதத் தொடங்கினார். (கு.ப.ராவின் புனைபெயர் "கரிச்சான்"). இவரின் துணைவியார் பெயர் சாரதா. இவருக்கு லக்ஷ்மி பேபி, பிரபா, விஜயா, சாந்தா என்கிற நான்கு மகள்கள் உண்டு.

படைப்புகள்
----------

### சிறுகதைத் தொகுதிகள்

* எளிய வாழ்க்கை முதலிய கதைகள்- காதல் கல்பம் (1955)
* வம்சரத்தினம் (1964)
* குபேர தரிசனம் (1964)
* தெய்வீகம் (1964)
* அம்மா இட்ட கட்டளை (1975)
* அன்றிரவே (1983)
* கரிச்சான்குஞ்சு கதைகள் (1985)
* தெளிவு (1989)
* எது நிற்கும் (2016)

கரிச்சான்குஞ்சு கதைகள் - முழுத் - தொகுப்பு (2021)

### புதினங்கள்

* பசித்த மானுடம் (1978)

### குறும்புதினம்

* சுகவாசிகள் (1990)

### நாடகம்

* கழுகு (1989)
* காலத்தின் குரல்

### மொழிபெயர்ப்புகள்

* பெண்ணின் பெருமை - சரத்சந்திரர்
* இந்தியத் தத்துவ இயலில் அழிந்திருப்பனவும் நிலைத்திருப்பனவும் - தேவி ப்ரசாத் சட்டோபாத்யாயா"
* தொனி விளக்கு - ஆனந்த வர்த்தனர்"
* சூரியகாந்திப்பூவின் கனவ ஸையத் அப்துல் மலிக்"
* க்ஷேமேந்திரர்
* சங்கரர்

### கட்டுரை நூல்கள்

* பாரதியார் தேடியதும் கண்டதும் (1982)
* கு.ப.ரா

மேற்கோள்கள்
-----------

* பசித்த மானிடம்பசித்த மானுடம்- காலச்சுவடு கிளாசிக் வரிசை (2005)
* கரிச்சான் குஞ்சு - தோற்றம் தரும் முரண்கள், வெங்கட் சாமிநாதன் பரணிடப்பட்டது 2016-03-05 at the வந்தவழி இயந்திரம்

வெளியிணைப்புகள்
---------------

* வறுமையிலும் வாழ்வைக் கொண்டாடிய கரிச்சான்குஞ்சு - ரவிசுப்ரமணியன் பரணிடப்பட்டது 2013-03-08 at the வந்தவழி இயந்திரம்
**மிராஷி புவா** (Mirashi Buwa) என்று பொதுவாக அறியப்படும் யசுவந்த் சதாசிவ புவா (1883 - 1966 சனவரி 5) இவர் ஓர் இந்திய காவியப் பாடகரும் காயல் -பாணியின் இந்துஸ்தானி இசைப் பாடகருமாவார். விஷ்ணு திகம்பர் பலூசுகருடன் குவாலியர் கரானாவின் பாலகிருட்டிணபுவா இச்சல்கரஞ்சிகரின் (1849-1926) புகழ்பெற்ற சீடராக இருந்தார்.   இவர் வேகமான குரலுக்காக அறியப்பட்டார். இவர் ஒரு நடிகராகவும் இருந்தார். மேலும் சங்கீத நாடகம், மராத்தி நாடகம் போன்ற பலவற்றில் நடித்துள்ளார் .

சுயசரிதை
--------

இவர் மகாராட்டிராவின் தற்போதைய கோலாப்பூர் மாவட்டத்தில் இச்சல்கரஞ்சியில் 1883 இல் பிறந்தார்.  1911 முதல் 1932 வரை புனேவில் உள்ள "நாட்டியகலா பிரவர்தக் மண்டலி" என்ற நாடக நிறுவனத்தில் பணிபுரிந்தார். மேலும் ஏராளமான சீடர்களுக்கு இசையையும் கற்றுக் கொடுத்தார். 

1961 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி தனது சங்கீத நாடக அகாதமி விருதினை இவருக்கு வழங்கியது. 

இவர் 1966 சனவரி 5இல் இறந்தார்.

சீடர்கள்
--------

இவரது குறிப்பிடத்தக்க சீடர்களில் விநாயக்புவா உத்தர்கர், யசுவந்த்புவா ஜோசி மற்றும் மும்பையைச் சேர்ந்த ராஜரம்புவ பரட்கர் ஆகியோர் அடங்குவர் .

குறிப்புகள்
-----------


1. 1 2  Jeffrey Michael Grimes (2008). *The Geography of Hindustani Music: The Influence of Region and Regionalism on the North Indian Classical Tradition*. ProQuest. பக். 134. பன்னாட்டுத் தரப்புத்தக எண்:978-1-109-00342-0.. பார்த்த நாள்: 17 July 2013.
2. ↑  Bonnie C. Wade (1984). *Khyāl: Creativity Within North India's Classical Music Tradition*. CUP Archive. பக். 42–. பன்னாட்டுத் தரப்புத்தக எண்:978-0-521-25659-9.. பார்த்த நாள்: 17 July 2013.
3. ↑  Durga Das Pvt. Ltd (1985). *Eminent Indians who was who, 1900-1980, also annual diary of events*. Durga Das Pvt. Ltd.. பக். 368.. பார்த்த நாள்: 17 July 2013.
4. ↑  "SNA: List of Akademi Awardees". Sangeet Natak Akademi Official website. 2015-05-30 அன்று மூலம் பரணிடப்பட்டது.
5. ↑   *Eminent Indians who was who, 1900-1980, also annual diary of events*. Durga Das Pvt. Ltd.. .
**கரிபோலி** ஒரு இந்திய-ஆரிய மொழியாகும். இது **கடிபோலி** எனவும் அழைக்கப்படுவதுண்டு. இதுவே ஹிந்தியின் அதிகாரபூர்வமான கிளைமொழியாகும். மேற்கு உத்தரப் பிரதேசம், டெல்லி ஆகிய பகுதிகளுக்குச் சொந்தமான இம்மொழி, உருது மொழியின் கிளை மொழியும் கூட. கரிபோலியின் தாயகமான மேற்கு உத்தரப் பிரதேசத்தில், 18 ஆம் நூற்றாண்டுக்கு முன், நாட்டுப்புற, பாமரத்தனமான மொழியே வழங்கிவந்தது. எனினும் இதன் மேற்கிலும், கிழக்கிலும் முறையே டெல்லியிலும், லக்னோவிலும் அதிகாரவர்க்க முஸ்லிம் பண்பாடு நிலவியது. இவர்கள் பாரசீக, துருக்கிய மற்றும் அரபி மொழிகளிலிருந்து பெருமளவுக்குக் கடன்பட்ட ஒரு இலக்கியத்தை ஆதரித்து வந்தனர். இந்தப் பண்பாட்டுக் கலப்புக்கு உட்பட்டே ஹிந்தியின் கரிபோலி கிளைமொழி வளர்ச்சியடைந்தது. 

டெல்லியைச் சுற்றியிருந்த பகுதிகள் நீண்ட காலமாகவே வட இந்தியாவின் அதிகார மையமாகத் திகழ்ந்ததால், இயல்பாகவே அப்பகுதிக்குரிய கிளை மொழியான கரிபோலி, நகர்சார் மொழியாகவும், ஹிந்தியின் ஏனைய கிளை மொழிகளிலும் உயர்வானதாகவும் கருதப்படும் நிலை உருவானது. இப்போக்கு 19 ஆம் நூற்றாண்டில் படிப்படியாக உரம் பெற்றுவந்தது. இதற்கு முன் இலக்கியத்துக்குரிய மொழிகளாக இருந்த ஆவாதி, பிராஜ் பாஷா என்பன முக்கியத்துவம் இழந்தன.

விடுதலைக்குப் பின்
------------------

இந்திய விடுதலைக்குப் பின், ஹிந்தியின் கரிபோலி கிளைமொழி, தெற்கு மற்றும் வட இந்தியப் பகுதிகளிலிருந்து எழுந்த எதிர்ப்புகளுக்கு மத்தியில், மைய அரசின் செயற்பாட்டுக்குரிய மொழியாக ஏற்றுக்கொள்ளப்பட்டது. 

### சமஸ்கிருதவயமாக்கம்

1950 இல் இந்தியின் கரிபோலி கிளைமொழி மைய அரசின் அலுவல் மொழியாக அறிவிக்கப்பட்டபின், அரச ஊக்குவிப்பின் கீழ், அதில் பெரும் மாற்றங்கள் செய்யப்பட்டன. இதில் முக்கியமானது ஹிந்தியின் சமஸ்கிருதவயமாக்கம் ஆகும். இதன் கீழ் ஏராளமான சமஸ்கிருத மொழிச் சொற்கள் கரிபோலியில் அறிமுகப்படுத்தப்பட்டன.

இவற்றையும் பார்க்கவும்
----------------------

* இந்தோ-ஆரிய மொழிகள்
**கிளினோசோயிசைட்டு** (*Clinozoisite*) என்பது Ca2Al3(Si2O7)(SiO4)O(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிளினோசோயிசைட்டானது கால்சியம் அலுமினியம் சோரோசிலிக்கேட்டு கனிம அணைவுச் சேர்ம வகைக் கனிமம் ஆகும். தொடர்ச்சியான திண்மக்கரைசல் தொடராக இது உருவாகிறது. இதனுடன் அலுமினியத்தில் உள்ள இரும்பு(III) பதிலீடு செய்யப்பட்ட எபிடோட்டும் கலந்துள்ளது. அலுமினியம் எபிடோட்டு என்ற பெயராலும் இதை அழைக்கலாம்.

அலுமினியம் தளத்தில் மாங்கனீசு(III) பதிலீடு செய்யப்பட்டதால் தோன்றும் இளம் சிவப்பு சாயலுடன் கிளினோதுலைட்டு என்ற வகை கனிமம் உருவாகிறது. 
ஆத்திரியாவின் கிழக்கு தைரோல் என்ற சிற்றூரில் முதன் முதலில் கண்டறியப்பட்டது. ஒற்றைச் சாய்வு படிக அமைப்புடன் சோயிசைட்டு போன்ற தோற்றத்துடன் காணப்பட்ட்தால் இக்கனிமத்திற்கு கிளினோசோயிசைட்டு என்ற பெயர் சூட்டப்பட்டது. 

பாறைகளில் இக்கனிமம் தோன்றும்போது தாழ்ந்த முதல் நடுத்தரமான பிராந்திய உருமாற்றத்திற்கு உட்படுகிறது. உயர் கால்சியம் படிவுப்பாறைகளுடன் தொடர்பு உருமாற்றத்திலும் உள்ளது. பிளாகியோகிளேசு கனிமத்தின் திருத்தப்பட்ட வடிவமான சாசுரைட்டு கனிமத்தொகுப்பிலும் கிளினோசோயிசைட்டு தோன்றுகிறது.

கிளினோசோயிசைட்டும் பரகோனைட்டு கனிமமும் இணைந்து காணப்படுகின்றன என்று யேடெயிட்டைக் கொண்டுள்ள பைரோக்சென் கனிமங்களால் அறியமுடிகிறது. கீழ்கண்ட வினையின் மூலம் குவார்ட்சு மற்றும் நீரை விடுவிப்பதன் மூலம் இலாவ்சோனைட்டிலிருந்து இவை வருவிக்கப்படுகின்றன :

4CaAl2Si2O8(H2O)2 + NaAlSi2O6 <=> 2Ca2Al3Si3O12(OH) + NaAl3Si3O10(OH)2 + SiO2 + 6H2O

மேற்கோள்கள்
-----------

1. 1 2 3  Clinozoisite on Mindat.org
2. 1 2  "Clinozoisite in the Handbook of Mineralogy" (PDF). 2015-09-24 அன்று மூலம் (PDF) பரணிடப்பட்டது. 2019-01-12 அன்று பார்க்கப்பட்டது.
3. ↑  Clinozoisite data on Webmineral
4. ↑  Clinothulite on Mindat
5. ↑  Deer, William A. (1997). *Single-chain Silicates, Volume 2A*. Geological Society of London. பக். 477.
இந்திய மரபுவழிக் கட்டிடங்களின் உறுப்புக்கள். தாங்குதளம், பிரஸ்தரம் ஆகியவற்றுக்கு இடையில் அமைவதே பாதசுவர் ஆகும்.
சிற்பநூல்களில் சொல்லப்பட்டுள்ள விதிகளுக்கு அமைய அமைக்கப்படுகின்ற இந்திய மரபுவழிக் கட்டிடங்களில் தாங்குதளத்துக்கு மேல் அமையும் உறுப்பு **பாதசுவர்** ஆகும். இதன் மேற்பகுதி, பிரஸ்தரம் எனச் சிற்ப சாஸ்திரங்களில் குறிப்பிடப்படுகின்ற தளத்தின் கீழ் அமைகின்றது. இப்பகுதி கட்டிடத்தின் தன்மைக்கேற்ப சுவர்களாகவோ, தூண்களாகவோ அல்லது இரண்டும் சேர்ந்தோ அமைந்திருக்கக் காணலாம்.

பெயர்கள்
--------

இவ்வுறுப்பு, பாதசுவர், கால், பாதம், ஸ்தம்பம், பித்தி எனப் பல பெயர்களால் அழைக்கப்படுவதுண்டு.

அமைப்பும், துணையுறுப்புக்களும்
------------------------------

பாதசுவர், சுவராக அமையும் போதும் வெறுமையான மேற்பரப்பாக அமைவதில்லை. இது, அரைத்தூண்கள், கோட்டங்கள், பஞ்சரங்கள், தோரணங்கள் எனப் பல்வேறு துணை உறுப்புக்களைக் கொண்டு அழகூட்டப்படுகின்றது. பிற்காலக் கட்டிடங்களில் பாதசுவரில் அமையும் அரைத்தூண்கள் முதலியவை நேரடியாகத் தாங்குதளத்திலிருந்து ஆரம்பிக்காமல், தாங்குதளத்தின்மேல், பாதசுவரின் ஒரு பகுதியாக அமையும் வேதிகை எனப்படும் பகுதிக்கு மேல் அமைந்திருப்பதைக் காணலாம்.

இவற்றையும் பார்க்கவும்
----------------------

* திராவிடக் கட்டிடக்கலை ஒழுங்கு
* திராவிடக் கட்டிடக்கலைத் தூண்கள்